open-index/open-wikipedia-markdown huggingface dataset:
பசுவந்தனை

**பசுவந்தனை** என்பது இந்தியா தமிழ்நாடு மாநிலத்தின் தூத்துக்குடி மாவட்டத்திலுள்ள ஒரு புறநகர்ப் பகுதியாகும். பாஞ்சாலங்குறிச்சி என்ற பாஞ்சையிலிருந்து சுமார் 15 கி. மீ. தூரத்தில் பசுவந்தனை உள்ளது. கோவில்பட்டியிலிருந்து சுமார் 24 கி. மீ. தொலைவில் இவ்வூர் அமைந்துள்ளது.

## அமைவிடம்
கடல் மட்டத்திலிருந்து சுமார் 82.87 மீ. உயரத்தில், () என்ற புவியியல் ஆள்கூறுகள் கொண்டு பசுவந்தனை அமையப் பெற்றுள்ளது.

## மக்கள்தொகை பரம்பல்
2011 இந்திய மக்கள் தொகைக் கணக்கெடுப்பு அடிப்படையில், பசுவந்தனை ஊரின் மொத்த மக்கள்தொகை 4,186 பேர் ஆகும். இதில் 2014 பேர் ஆண்கள் மற்றும் 2,172 பேர் பெண்கள் ஆவர்.
## சமயம்
### இந்துக் கோயில்
கைலாசநாதசுவாமி கோயில் என்ற சிவன் கோயில் ஒன்று பசுவந்தனை பகுதியில் அமைந்துள்ளது. இக்கோயிலானது, தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்குகிறது.
## அரசியல்
பசுவந்தனை பகுதியானது, விளாத்திகுளம் (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, தூத்துக்குடி மக்களவைத் தொகுதி சார்ந்தது.
## மேற்கோள்கள்

பகுப்பு:தூத்துக்குடி மாவட்டத்திலுள்ள ஊர்களும் நகரங்களும்
பொன்விழா விளையாட்டரங்கம்

**பொன்விழா விளையாட்டரங்கம்**  (*Golden Jubilee Stadium*) இந்தியாவின் அருணாச்சலப் பிரதேசத்தின் பபும் பரே மாவட்டம் யூபியா நகரத்தில்  உள்ள ஒரு கால்பந்து மைதானமாகும்.

## பயன்பாடு
2023–24 ஆண்டு பருவத்தின்  சந்தோசு கோப்பைக்கான கால்பந்து போட்டிகள் இங்கு நடைபெற்றன. இது 77 ஆவது சந்தோசு கோப்பை போட்டிக்கான மைதானமாக இருந்தது. பொன்விழா விளையாட்டரங்கம்   15,000 பேர் அமரக்கூடிய திறன் கொண்டதாகும். 2023–24 சந்தோசு கோப்பை  போட்டியின் இறுதிச் சுற்றின் அனைத்து போட்டிகளும் இந்த மைதானத்தில் நடைபெற்றன.

## மேற்கோள்கள்

## வெளி இணைப்புகள்
* Stadium overview at Soccerway

பகுப்பு:அருணாசலப் பிரதேசம்
பகுப்பு:அருணாசலப் பிரதேசத்தில் விளையாட்டு
பெண்ணாகடம் மெய்கண்டார் கோயில்

**பெண்ணாகடம் மெய்கண்டார் கோயில்** என்பது தமிழ்நாட்டில் கடலூர் மாவட்டத்தில் பெண்ணாடம் என்னும் ஊரில் அச்சுதக்களப்பாளர் மேட்டில் உள்ள ஓர் இந்துக் கோயில் ஆகும்.

## மூலவர்
இக்கோயில் திருவாவதுறை ஆதீனத்தின் கட்டுப்பாட்டில் உள்ள கோயிலாகும். இக்கோயிலின் மூலவராக மெய்கண்ட தேவர் உள்ளார். அவருடைய அவதாரத்தலமாக இவ்விடம் கருதப்படுகிறது. 

## அமைப்பு
நுழைவாயில், முன் மண்டபம், திருச்சுற்று, கருவறை, விமானம் உள்ளிட்ட பல பகுதிகளைக் கொண்டு இக்கோயில் அமைந்துள்ளது. 

## குடமுழுக்கு
இக்கோயில் புதுப்பித்து விரிவாக்கம் செய்யப்பட்டு 22 சூன் 2014இல் குடமுழுக்கு நடைபெற்றது. 

## மேற்கோள்கள்

## இவற்றையும் காண்க
* திருவெண்ணெய்நல்லூர் மெய்கண்டதேவ நாயனார் கோயில்

பகுப்பு:கடலூர் மாவட்டத்திலுள்ள இந்துக் கோயில்கள்
புதியம்புத்தூர்

**புதியம்புத்தூர்** (*Puthiamputhur*) என்பது இந்தியாவின் தமிழ்நாடு மாநிலத்தில் தூத்துக்குடி மாவட்டத்தில் உள்ள ஒரு நகரம் ஆகும்.

ஊராட்சியாக இருந்த இந்த ஊர் 2025 ஆம் ஆண்டு தமிழ்நாடு அரசால் பேரூராட்சியாக தரம் உயர்த்தப்பட்டது.

புதியம்புத்தூர் ஒரு சிறிய நகரம். இது தூத்துக்குடி மாவட்டத்தில் ஒட்டப்பிடாரம் வட்டத்தில் அமைந்துள்ளது. இது தூத்துக்குடியிலிருந்து 17 கி, மீ. தொலைவிலும் ஓட்டப்பிடாரத்திலிருந்து தெற்கே 4 கி.மீ. தொலைவிலும், புதுக்கோட்டையிலிருந்து வடக்கே 15 கி,மீ. தொலைவிலும் அமைந்துள்ளது. புதியம்புத்தூர் தென்னகத்தின் திருப்பூர் என்றும் ஆயத்த நகரம் என்றும் அழைக்கப்படுகிறது. இப்பகுதியில் சுமார் 5000 குடும்பங்கள் வசித்து வருகின்றனர்.

## வழிபாட்டுத் தளங்கள்

* பத்ரகாளியம்மன் கோவில்
* கத்தோலிக்க திருச்சபை தேவாலயம்

## மேற்கோள்கள்


## வெளி இணைப்புகள்

* புதியம்புத்தூர்.காம்

பகுப்பு:தூத்துக்குடி மாவட்ட பேரூராட்சிகள்
திருமண ஒளிப்படக்கலை

**திருமணப் புகைப்படம்** (Wedding photography) எடுத்தல் என்பது, புகைப்படக் கலையில் ஒரு சிறப்புத் துறையாகும், இது பிரதானமாக திருமணங்கள் தொடர்பான நிகழ்வுகள் மற்றும் செயல்பாடுகளை புகைப்படம் எடுப்பதில் கவனம் செலுத்துகிறது. திருமணத்திற்கு முந்தைய நிச்சயதார்த்த அமர்வு போன்ற அதிகாரப்பூர்வ திருமண நாளுக்கு முன் தம்பதியினரின் பிற வகையான உருவப்படப் புகைப்படங்களும் இதில் அடங்கும், இந்த புகைப்படங்கள் பின்னர் தம்பதியினரின் திருமண அழைப்பிதழ்களுக்கும், பதாகைகள் மற்றும் சுவரொட்டிகள் போன்ற வெளிப்பாடுகளுக்கு பயன்படுத்தப்படும். திருமண நாளில், புகைப்படக் கலைஞர்கள் நாள் முழுவதும் பல்வேறு திருமண நிகழ்வுகள் மற்றும் சடங்குகளை ஆவணப்படுத்த உருவப்பட புகைப்படம் மற்றும் ஆவணப்பட புகைப்படத்தைக்  கைப்பற்றுவார்கள்.

திருமண புகைப்படம் எடுத்தலில், படச்சுருள் காலத்திலிருந்தே   கணிசமாக சில துணைப் பிரிவுகள் உருவாகியுள்ளது, திருமண புகைப்பட பாணியை வரையறுக்க வேண்டிய அவசியம் என்பது  கடந்த இருபது ஆண்டுகளில் இந்தத் துறை எவ்வளவு தூரம் நகர்ந்துள்ளது என்பதைப் பறைசாற்றுகிறது. பாரம்பரிய திருமண புகைப்படம் எடுத்தலில் தம்பதியர், அவர்களது குடும்பங்கள் மற்றும் திருமண விருந்தினரின் தோன்றெழில் மற்றும் முறையான உருவப்படங்களில் கவனம் செலுத்துகிறது. முதல் முத்தம், இனிப்பப்பம் வெட்டுதல் மற்றும் முதல் நடனம் போன்ற பாரம்பரிய தருணங்களைப் படம்பிடிக்க புகைப்படக் கலைஞர் குழுவிற்கு குறிப்பிட்ட தோரணைகள் மற்றும் நிலைகளுக்கு வழிகாட்டுவார். மேலும் ஒரு கதையைச் சொல்ல அல்லது உணர்ச்சியைப் படம்பிடிக்க முயற்சிப்பதை விட, நிகழ்வுகளின் வரலாற்றுப் பதிவை உருவாக்குவதே இதன் பிரதான குறிக்கோளாக கொண்டுள்ளது.

## வரலாறு

திருமண புகைப்படக் கலையின் வரலாறு 1840களின் முற்பகுதியில் தொடங்குகிறது. இந்தக் காலகட்டத்தில், புகைப்படம் எடுத்தல் என்பது வணிக ரீதியாக மிகக் குறைவாகவே பயன்படுத்தப்பட்டது, ஆனால் திருமண நாளின் நினைவுகளை உருவாக்கும் யோசனையானது, ஏற்கனவே பிறந்திருந்தது. முக்கியமாக உபகரணங்களின் வரம்புகள் காரணமாக, திருமண புகைப்படம் எடுத்தல் ஒரு நூற்றாண்டுக்கும் மேலாக படப்பிடிப்புக் கூடத்தின் புகைப்படக் கலையாகவே இருந்தது. 1800களில் காகித புகைப்படங்கள் இல்லை புகைப்படத் தொகுப்புகள் இல்லை. ஒரு சிறிய செப்புத் தாளில் ஒரு டகேர் ஒளிப்பட முறையின்  உருவப்படம் மட்டுமே இருந்தது. ஆண்டுகள் செல்லச் செல்ல, தொழில்நுட்பங்களின் வளர்ச்சியின் அடிப்படையில் புகைப்படங்கள் தயாரிக்கப்பட்டு வழங்கப்பட்ட விதத்தை மாற்றியது.

புகைப்படக் காகிதத்திற்கு முன்பு, புகைப்படக் கலைஞர்கள் கண்ணாடித் தகடுகள், தகரத் தாள்கள் மற்றும் செப்புத் தாள்களைப் பயன்படுத்தினர். 20 ஆம் நூற்றாண்டின் தொடக்கத்தில், வண்ணப் புகைப்படங்களைத் தயாரிப்பது சாத்தியமானது, ஆனால் இந்த செயல்முறை (1950கள் வரை) தொழில்முறை புகைப்படம் எடுப்பதற்கு மிகவும் நம்பமுடியாததாக இருந்தது. குறுகிய காலத்திற்குப் பிறகு நிறங்கள் மாறி மங்கின, எனவே புகைப்படக் கலைஞர்கள் கருப்பு மற்றும் வெள்ளை படத்துடன் தொடர்ந்து பணியாற்றினர். தொழில்நுட்பம் புகைப்பட படச்சுருளை தயாரிப்பதற்குப் பயன்படுத்தப்படும் புதிய பொருட்களையும் அதைச் செயலாக்க சிறந்த வேதியியலையும் கண்டுபிடிப்பதற்கு வழிவகுத்தாலும், திருமண புகைப்பட நுட்பங்கள் இரண்டாம் உலகப் போரின் இறுதி வரை அப்படியே இருந்தன.

## மேலும் காண்க
* பெருவிருந்து ஒளிப்படவியல்
* இயற்நிலை ஒளிப்படவியல்
* இந்து சமய திருமணம்

## மேற்கோள்கள்

பகுப்பு:ஒளிப்படவியல் வகைகள்
பகுப்பு:ஒளிப்பட நுட்பங்கள்
தாலாங் துவோ கல்வெட்டு

**தாலாங் துவோ கல்வெட்டு** (ஆங்கிலம்: *Talang Tuo Inscription*; இந்தோனேசியம்: *Prasasti Talang Tuo*) என்பது 1920 நவம்பர் 17-ஆம் தேதி, இந்தோனேசியா, பலெம்பாங்கிற்கு அருகிலுள்ள புக்கிட் செகுந்தாங் மலை அடிவாரத்தில் கண்டுபிடிக்கப்பட்ட 7-ஆம் நூற்றாண்டைச் சேர்ந்த சிறீவிஜய கல்வெட்டு ஆகும்.

இந்தக் கல்வெட்டு லூயிஸ் கான்ஸ்டன்ட் வெஸ்டெனெங் *(Louis Constant Westenenk)* (1872 - 1930) எனும் இடச்சு மொழியியலாளரால் கண்டுபிடிக்கப்பட்டது. இவர் சுமாத்திராவின் கிழக்கு கடற்கரை மாநிலத்தில் *(Sumatra's East Coast Residency)* ஆளுநராகப் பணியாற்றியவர் ஆவார்.

## பொது

இந்தக் கல்வெட்டு, சிறீவிஜய மன்னர் ஜெயநேசன் அவர்களால் அனைத்து உயிர்களின் நலன்களுக்காக உருவாகப்பட்ட சிறீ சேத்திர பூங்காவை *(Śrīksetra park)* பற்றிக் கூறுகிறது.

இந்தக் கல்வெட்டு நல்ல நிலையில் தெளிவாகப் பொறிக்கப்பட்ட எழுத்துகளுடன் கண்டுபிடிக்கப்பட்டது. இதன் அளவு 50 செ.மீ × 80 செ.மீ. ஆகும். சாலிவாகன ஆண்டு 606; (23 மார்ச் 684) காலத்தைச் சேர்ந்த இந்தக் கல்வெட்டு,  பல்லவ எழுத்துமுறையில், பழைய மலாய் மொழியில் எழுதப்பட்டுள்ளது. 

### 14 வரிகளைக் கொண்ட கல்வெட்டு

இந்தக் கல்வெட்டு 14 வரிகளைக் கொண்டுள்ளது. இந்தக் கல்வெட்டின் உள்ளடக்கத்தை முதன்முதலாக மொழிபெயர்த்த அறிஞர்கள் வான் ரோங்கெல் *(Van Ronkel);* மற்றும் போஷ் *(Bosch)* எனும் இடச்சு மொழி ஆய்வாளர்கள் ஆவார்கள். அவர்களின் கண்டுபிடிப்பு *ஆக்டா ஓரியண்டலியா* எனும் இடச்சு நாட்டுச் செய்தி இதழில் வெளியிடப்பட்டது. 

1920-ஆம் ஆண்டு முதல், இந்தக் கல்வெட்டு ஜகார்த்தா, இந்தோனேசியாவின் தேசிய அருங்காட்சியகத்தில் பாதுகாக்கப்பட்டு உள்ளது. இதன் வரலாற்றுப் பதிவு எண் D.145.

## உள்ளடக்கம்

இந்தக் கல்வெட்டு கண்டுபிடிக்கப்பட்ட தாலாங் துவோ புக்கிட் கிராமத்தின் பெயரிலேயே அதற்கும்  பெயரிடப்பட்டது. 7-ஆம் நூற்றாண்டைச் சேர்ந்த இந்தக் கல்வெட்டு, ஒரு குறிப்பிடத்தக்க சிறீ விஜய தொல்பொருள் கண்டுபிடிப்பாகும். 

தென்கிழக்கு ஆசியாவில் பௌத்த மதத்தின் தொடக்கால வளர்ச்சியைப் பற்றிய தரவுகளை இந்தக் கல்வெட்டு வழங்கி உள்ளது. அதே வேளையில் இந்தக் கல்வெட்டு உலகின் பழமையான கல்வெட்டுகளில் ஒன்றாகவும் அறியப்படுகிறது.

## மேலும் காண்க

* கெடுக்கான் புக்கிட் கல்வெட்டு
* தெலாகா பத்து கல்வெட்டு
* கோத்தா கப்பூர் கல்வெட்டு
* பாடாங் ரோக்கோ கல்வெட்டு
* லோபோ துவா கல்வெட்டு

## மேற்கோள்கள்

## மேலும் படிக்க
* George Coedès, *Les inscriptions malaises de Çrivijaya*, BEFEO 1930
* J.G. de Casparis, *Indonesian Palaeography*, Leiden (Brill) 1975.
* Safiah Karim, *Tatabahasa Dewan Edisi Baharu*, Dewan Bahasa dan Pustaka 1993.

## வெளி இணைப்புகள்

பகுப்பு:சிறீ விஜயம்
பகுப்பு:பிராமிய எழுத்துமுறைகள்
பகுப்பு:இந்தோனேசியாவின் தொல்லியல்
பகுப்பு:இந்தோனேசியாவில் உள்ள கல்வெட்டுகள்
பகுப்பு:இந்தோனேசியாவில் உள்ள சமசுகிருத கல்வெட்டுகள்
வேதம் ஓதுதல்

**வேதம் ஓதுதல்** (*Vedic chant*), இந்தியாவில்  தொன்றுதொட்டுப் பரம்பரை பரம்பரையாக வேத மந்திரங்களை  காதால் கேட்டு, மனதில் இருத்தி வைத்து பிறர்க்கு கூறப்பட்டது எதுவோ  அதுவே சுருதி எனப்படும். வேத மந்திரங்களை எவ்வாறு ஓத வேண்டும் என்பதை சம்ஹிதைகள், பதம், கிரமம், ஜடை மற்றும் கனம் மூலம் விளக்குகிறது.  சம்ஹிதைகள் கிமு 15ஆம் நூற்றாண்டிற்கு முன்னரே  விளங்கியது. யுனெஸ்கோ நிறுவனம் 2006ஆம் ஆண்டில் இந்தியாவில் வேதம் ஓதும் முறைக்கு புலப்படாத பண்பாட்டுப் பாரம்பரியம் என அங்கீகாரம் வழங்கியது.
## வேதம் ஓதும் முறைகள்
வேதங்களை ஓதுதல் மற்றும் பயிலும் முறையினை ஐந்து வகையாக பிரித்துள்ளனர்.
# சம்ஹிதைகள் - வேத மந்திரங்களை சந்தி சேர்த்துச் சொல்லும் முறையாகும்.
# பதம் - வேத மந்திரங்களை பதம் பதமாக பிரித்து பயிலும் முறையாகும். 
# கிரமம் -  ஒரு  ஒழுங்கு முறைமையில் (கிரமமாக) வேத மந்திர பதங்களை முன்னும் பின்னுமாக சொல்லி ஓதும் முறையாகும்.
# ஜடை -  வேத மந்திரங்களை ஜடை பின்னல் போன்று சேர்த்தும், மறுபடியும் பிரித்து ஓதும் முறையாகும்.
#  கனம் - வேதமந்திரங்களை சிறப்பாக மாற்றி மாற்றி  பதங்களை ஒரு முறை, இரு இருமுறை, மும் மும்முறை மீண்டும் ஒருமுறை என ஓதும் முறையாகும்.

வேதங்களை இம்முறையில் ஓதியும், ஓதப்பட்டும் வருவதால், வேதங்களில் இடைச்செருகல்கள் ஏற்படாமலும், ஒலிக்குறிப்புகளில் மாற்றம் ஏற்படாமலும் பாதுகாக்கப்படுகிறது.
## மேற்கோள்கள்

பகுப்பு:வேதங்கள்
பகுப்பு:புலப்படாத பண்பாட்டுப் பாரம்பரியங்கள்
சைன், அருணாசலப் பிரதேசம்

**சைன்** (*Sine*) என்பது இந்தியாவின் அருணாச்சலப் பிரதேசத்திலுள்ள கிழக்கு சியாங் மாவட்டத்தின்  போலெங் வட்டத்திலுள்ள ஒரு கிராமம் ஆகும்.
 
## மொழிகள்
ஆதி மொழி, ஆங்கிலம், இந்தி மற்றும் சினோ திபெத்தியமொழி ஆகியவை சைன் கிராமத்தில் பேசப்பட்டன.
## கல்வியறிவு
2011 ஆம் ஆண்டு மேற்கொள்ளப்பட்ட மக்கள் தொகை கணக்கெடுப்பின்படி, சைன் கிராமத்தின் மொத்த மக்கள் தொகை 438 ஆகும். இதில் 215 பேர் படிப்பறிவில்லாதவர்கள் மற்றும் 223 பேர் படிப்பறிவுள்ளவர்கள். 146 ஆண்களும் 77 பெண்களும் படிப்பறிவுள்ளவர்களாகக் குறிப்பிடப்படுகிறார்கள்.

## அமைவிடம்
போலெங் வட்ட அலுவலகத்திலிருந்து 31 கி.மீ தொலைவில் சைன் கிராமம் அமைந்துள்ளது.

## தீ விபத்து
2014 ஆம் ஆண்டு திசம்பர் மாதம் 7 ஆம் தேதியன்று  நள்ளிரவில் ஏற்பட்ட தீ விபத்தில் சைனில் உள்ள மொத்த 64 வீடுகளில் 32 வீடுகள் எரிந்து பல குடும்பங்கள் வீடற்ற நிலையில் இருந்ததாக கூறப்படுகிறது. கால்நடைகள் இழப்பும் பதிவாகியுள்ளது.  மேலும் ஒருவருக்கு மருத்துவ உதவி தேவைப்படும் அளவுக்கு தீக்காயங்கள் ஏற்பட்டதாக அறியப்படுகிறது. கிழக்கு சியாங் மற்றும் மேற்கு சியாங்  பகுதிகளில் ஒரு மாத காலத்திற்குள் ஏற்பட்ட இரண்டாவது தீ விபத்து இதுவாகும். முன்னதாக, மேற்கு சியாங் மாவட்டத்தின் கயிங்கு வட்டத்தின் கீழ் உள்ள கெராங்கு கிராமத்திலும் 2014 ஆம் ஆண்டு நவம்பர் 12 ஆம் தேதியன்று  ஏற்பட்ட தீ விபத்தில்  70 வீடுகள் எரிந்து நாசமானதாகக் கூறப்படுகிறது.
## மேலும் காண்க
*கெராங்கு கிராமம்
## மேற்கோள்கள்

பகுப்பு:அருணாசலப் பிரதேசத்திலுள்ள ஊர்களும் நகரங்களும்
பகுப்பு:கிழக்கு சியாங் மாவட்டம்
நியோடிமியம்(II) ஐதரைடு

**நியோடிமியம்(II) ஐதரைடு** (*Neodymium(II) hydride*) என்பது NdH2 என்ற மூலக்கூற்று வாய்ப்பாடால் விவரிக்கப்படும் ஒரு கனிம வேதியியல் சேர்மமாகும். நியோடைமியம் ஈரைதரைடு என்ற பெயராலும் அறியப்படுகிறது.  இச்சேர்மம் ஓர்  எலக்ட்ரைடு ஆகும்.  உண்மையில் Nd3+(e−)(H−)2 என்ற அயனிகளால் நியோடிமியம்(II) ஐதரைடு சேர்மம் ஆக்கப்பட்டுள்ளது. பெரோ  காந்தப்பண்பு கொண்ட சேர்மமாகக் கருதப்படுகிறது.

## வேதிப்பண்புகள்
நியோடிமியம்(II) ஐதரைடு சேர்மம் இலித்தியம் போரோ ஐதரைடுடன் சேர்ந்து வினைபுரிந்து நியோடிமியம் டெட்ராபோரைடு சேர்மத்தைக் கொடுக்கிறது:

: NdH2 + 4 LiBH4 → NdB4 + 4 LiH + 7 H2↑

## மேலும் காண்க
*யூரோப்பியம் ஐதரைடு
*இட்டெர்பியம் ஐதரைடு

## மேற்கோள்கள்

## வெளி இணைப்புகள்
* Struss, Arthur W.; Corbett, John D. Reaction of hydrogen with metallic and reduced halides. The requirement of delocalized electrons for reaction. Inorganic Chemistry, 1978. 17(4): 965-9. DOI:10.1021/ic50182a034

பகுப்பு:நியோடிமியம்(II) சேர்மங்கள்
பகுப்பு:உலோக ஐதரைடுகள்
ஈய எழுபாசுபைடு

**ஈய எழுபாசுபைடு** (*Lead heptaphosphide*) என்பது  PbP7 என்ற மூலக்கூற்று வாய்ப்பாடால் விவரிக்கப்படும் ஒரு கனிம வேதியியல் சேர்மமாகும். ஈய எப்டாபாசுபைடு என்ற பெயராலும் அறியப்படுகிறது. ஈயமும் பாசுபரசும் சேர்ந்து இந்த இருபடி சேர்மம் உருவாகிறது. கட்டமைப்பில் [P7]2− அணுக் கொத்துகள்  சேர்ந்துள்ளன. ஈய எழுபாசுபைடு காற்றில் நிலையானதாகும்.

## தயாரிப்பு

சிவப்பு பாசுபரசுடன் ஈயம் சேர்ந்து வினைபுரிவதால் ஈய எழுபாசுபைடு உருவாகும். 

:7 P4 + 4 Pb -> 4 PbP7 

550 கெல்வின் அல்லது 277 °செல்சியசு வெப்பநிலைக்கு சூடுபடுத்தினால் மீண்டும் தனிமங்களாக சிதைவடைகிறது..

## பண்புகள்
P21/c, a=970.70(11), b=673.34(10), c=1243.89(18) பைக்கோமீட்டர் மற்றும் β=122.55(1)° என்ற அணிக்கோவை அளவுருக்களுடன் ஒற்றைச் சரிவச்சு படிக அமைப்பில் ஈய எழுபாசுபைடு படிகமாடுகிறது. பாசுபரசு அணுக் கொத்தில் உள்ள ஒவ்வொரு பாசுபரசு அணுவும் மற்ற ஆறு அணுக்களுடன் இணைக்கப்பட்டுள்ளன. 

## மேற்கோள்கள்

பகுப்பு:ஈயம்(II) சேர்மங்கள்
பகுப்பு:பாசுபைடுகள்
சேடபட்டி

**சேடப்பட்டி** என்பது இந்தியா தமிழ்நாடு மாநிலத்தின் மதுரை மாவட்டத்திலுள்ள பேரையூர் வட்ட சேடப்பட்டி ஒரு புறநகர்ப் பகுதியாகும்.

## அமைவிடம்
கடல் மட்டத்திலிருந்து சுமார் 194.42 மீ. உயரத்தில், () என்ற புவியியல் ஆள்கூறுகள் கொண்டு சேடப்பட்டி அமையப் பெற்றுள்ளது.

## மக்கள்தொகை பரம்பல்
2011 இந்திய மக்கள் தொகைக் கணக்கெடுப்பு அடிப்படையில், சேடப்பட்டி ஊரின் மொத்த மக்கள்தொகை 1,308 பேர் ஆகும். இதில் 657 பேர் ஆண்கள் மற்றும் 651 பேர் பெண்கள் ஆவர்.

## சமயம்
### இந்துக் கோயில்
கம்பராயப் பெருமாள் கோயில் என்ற பெருமாள் கோயில் ஒன்று சேடப்பட்டி பகுதியில் அமைந்துள்ளது. இக்கோயிலானது, தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்குகிறது.

## அரசியல்
சேடப்பட்டி பகுதியானது, உசிலம்பட்டி (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, தேனி மக்களவைத் தொகுதி சார்ந்தது.

## முக்கிய நபர்
* சேடப்பட்டி இரா. முத்தையா

## மேற்கோள்கள்

பகுப்பு:மதுரை மாவட்டத்திலுள்ள ஊர்களும் நகரங்களும்
தெலாகா பத்து கல்வெட்டு

**தெலாகா பத்து கல்வெட்டு** (ஆங்கிலம்: *Telaga Batu Inscription*; இந்தோனேசியம்: *Prasasti Telaga Batu*) என்பது 1950-களில், இந்தோனேசியா, பலெம்பாங், சபோகிங்கிங் *(Sabokingking),* 3 இலிர், இலிர் திமூர் II *(3 Ilir, Ilir Timur II)* எனும் இடத்தில், கண்டுபிடிக்கப்பட்ட 7-ஆம் நூற்றாண்டைச் சேர்ந்த சிறீவிஜய கல்வெட்டு ஆகும்.

இந்தக் கல்வெட்டு ஜகார்த்தா, இந்தோனேசிய தேசிய அருங்காட்சியகத்தில் பாதுகாக்கப்பட்டு உள்ளது; கல்வெட்டு கணக்கெடுப்பு பதிவு எண் D.155. 

## சித்தயாத்திரை கல்வெட்டுகள்

**தெலாகா பத்து கல்வெட்டு** கண்டுபிடிக்கப்படுவதற்கு முன்னர், தெற்கு சுமத்திராவைச் சுற்றியுள்ள பல இடங்களில் ஏறக்குறைய முப்பதுக்கும் மேற்பட்ட சித்தயாத்திரை கல்வெட்டுகள் *(Siddhayatra inscriptions)* கண்டுபிடிக்கப்பட்டன. அனைத்துக் கல்வெட்டுகளும் ஜெயநேசன் மேற்கொண்ட **சித்தயாத்திரை** எனும் பயணத்தைப் பற்றியவை. சித்த யாத்திரை *(Siddha yatra)* என்றால் புனிதப் பயணம் என்று பொருள்படும்.  
 
சக ஆண்டு 605  (கி.பி. 683)-இல் கண்டுபிடிக்கப்பட்ட கெடுக்கான் புக்கிட் கல்வெட்டு, ஜெயநேசனின் சித்தயாத்திரைப் பயணத்தைப் பற்றியும் கூறுகிறது. இன்று இந்தச் சித்தயாத்திரை கல்வெட்டுகள் அனைத்தும் இந்தோனேசிய தேசிய அருங்காட்சியகத்தில் பாதுகாக்கப்படுகின்றன.

## அமைப்பு

தெலாகா பத்து கல்வெட்டு 118 செ.மீ உயரமும் 148 செ.மீ அகலமும் கொண்ட ஓர் எரிமலைப் படிகப் பாறையில் *(Andesite stone)* செதுக்கப்பட்டுள்ளது. கல்லின் மேற்பகுதி ஏழு நாக தலைகளுடன் உள்ளது. 

கீழ் பகுதியில், அரச சடங்குகளின் போது கல்லின் மீது ஊற்றப்படும் தண்ணீருக்கு வழித்தடமாக நீர் சேகரிப்பு ஊற்று உள்ளது. இந்தக் கல்வெட்டு பழைய மலாய் மொழியில்; பல்லவ எழுத்துமுறையில் எழுதப்பட்டுள்ளது.

## உள்ளடக்கம்

கல்வெட்டின் உரை உள்ளடக்கம் மிகவும் நீளமானது; மற்றும் பல வரிகளில் அமைக்கப்பட்டுள்ளது. இருப்பினும், பல எழுத்துக்கள் அரிக்கப்பட்டு படிக்க சிரமமாக உள்ளன. கல்வெட்டில் விவரிக்கப்பட்டுள்ள விசுவாச சடங்கின் ஒரு பகுதியாக கல்லை அடிக்கடி பயன்படுத்தியதால் கல் அரிப்பு ஏற்பட்டு இருக்கலாம். 

கல்லின் மீது தண்ணீரை ஊற்றுவதன் மூலம் சடங்குகள் செய்யப்பட்டன. அவ்வாறு ஊற்றப்படும் நீர் கல்லின் அடிப்பகுதியில் சேகரிக்கப்பட்டு இருக்கலாம். பின்னர் அந்த நீர், மன்னருக்கு விசுவாசமாக உறுதிமொழி எடுத்துக் கொண்ட மக்கள் பயன்படுத்தும் வகையில் அமைந்து இருக்கலாம் என கருதப்படுகிறது.

## மேலும் காண்க

* கெடுக்கான் புக்கிட் கல்வெட்டு
* தாலாங் துவோ கல்வெட்டு
* கோத்தா கப்பூர் கல்வெட்டு
* பாடாங் ரோக்கோ கல்வெட்டு
* லோபோ துவா கல்வெட்டு

## மேற்கோள்கள்

## மேலும் படிக்க
* George Coedès, *Les inscriptions malaises de Çrivijaya*, BEFEO 1930
* J.G. de Casparis, *Indonesian Palaeography*, Leiden (Brill) 1975.
* Safiah Karim, *Tatabahasa Dewan Edisi Baharu*, Dewan Bahasa dan Pustaka 1993.

## வெளி இணைப்புகள்

பகுப்பு:சிறீ விஜயம்
பகுப்பு:பிராமிய எழுத்துமுறைகள்
பகுப்பு:இந்தோனேசியாவின் தொல்லியல்
பகுப்பு:இந்தோனேசியாவில் உள்ள கல்வெட்டுகள்
பகுப்பு:இந்தோனேசியாவில் உள்ள சமசுகிருத கல்வெட்டுகள்
இந்திரவருமன்

**இந்திரவருமன்** அல்லது **மகாராஜா இந்திரவருமன்** (ஆங்கிலம்: *Sri Indravarman;* இந்தோனேசியம்: *Sri Maharaja Indrawarman;* சீனம்: *Shih-li-t-'o-pa-mo* அல்லது *(Che-li-t'o-lo-pa-mo)* என்பவர் 8-ஆம் நூற்றாண்டைச் சேர்ந்த சிறீ விஜயப் பேரரசின் மன்னர் ஆவார். சிறீவிஜய மகா அரசர் *(Maharaja Sriwijaya)* அல்லது **கெடத்துவான் சிறீ விஜயா** *(Kadatuan Srivijaya)* எனும் அரச மரபைச் சார்ந்த இவரின் ஆட்சிக்காலம் கிபி 702 - 728 என அறியப்படுகிறது.

சீனாவின் தாங் அரசமரபு மன்னர்களின் அரசவைக்கு இவர், மூன்று தூதர்களை அனுப்பினார் என சான்றுகள் உள்ளன. முதலில் கி.பி 702-இல், இரண்டாவதாக கி.பி 716-இல், மூன்றாவதாக கி.பி 724-இல்; இந்திரவருமன் தம் தூதர்களை அனுப்பி உள்ளார்.

## வரலாறு

சீன வரலாற்று மூலங்களில் இவரின் பெயர் சே-லி-டி'ஓ-லோ-பா-மோ *(Che-li-t'o-lo-pa-mo)* என்று பதிவு செய்யப்பட்டுள்ளது. இவர்  அரேபிய உமையாத் கலீபாக்களுக்கு *(Umayyad Caliphate)* இரண்டு கடிதங்களை அனுப்பியதாகவும் பதிவு செய்யப்பட்டுள்ளது.

முதலாவதாக கி.பி. 680-இல் ஒரு கடிதம்; இரண்டாவதாக கி.பி. 718 இல் ஒரு கடிதம் அனுப்பியுள்ளார்.

சீனப் பேரரசருக்கு சிறீவிஜயம் வழங்கிய பரிசுகளில், செங்சி *(ts'engchi)* எனும் ஒரு கறுப்பின அடிமையும் பட்டியலில் உள்ளது. அரபு மொழி: *zanji* எனும் சொல்லில் இருந்து செங்சி எனும் சீனச் சொல் பெறப்பட்டதாகக் கருதப்படுகிறது.

## பன்னாட்டுத் தொடர்புகள்

சிறீவிஜயத்தின் இந்த உறவுகள்; சிறீவிஜயம் தனது ஆட்சிக் காலத்தில், மேற்கு மற்றும் கிழக்கு ஆசியாவிலிருந்து வெளி உலகத்துடன் நல்ல பன்னாட்டு வணிகத்தைக் கொண்டிருந்ததைக் குறிக்கின்றன. 

இந்திரவர்மனுக்குப் பிறகு அவரின் மகன் உருத்திர விக்கிரமன் என்பவரும் சீனாவிற்குத் தொடர்ந்து தூதர்களை அனுப்பி வந்தார்.

## மேற்கோள்கள்

## மேலும் காண்க

* ஜெயநேசன்
* சிறீவிஜயம்
* பலெம்பாங்
* கோத்தா கப்பூர் கல்வெட்டு
* கெடுக்கான் புக்கிட் கல்வெட்டு

## வெளி இணைப்புகள்

பகுப்பு:சுமாத்திரா வரலாறு
பகுப்பு:இந்தோனேசிய வரலாறு
பகுப்பு:சிறீ விஜயம்
பகுப்பு:இந்தோனேசிய இந்து மக்கள்
வக்ரோ

**வக்ரோ** (*Wakro*) என்பது இந்தியாவின் அருணாச்சல பிரதேச மாநிலத்தின்  லோகித் மாவட்டத்தில் உள்ள வக்ரோ வட்டத்தில் உள்ள ஒரு கிராமம் ஆகும். வக்ரோவின் அஞ்சல் குறியீட்டு எண்  792102.  வக்ரோ இரண்டு தேசிய நெடுஞ்சாலைகளால் இணைக்கப்பட்டுள்ளது. அவை தேசிய நெடுஞ்சாலை 13 மற்றும் தேசிய நெடுஞ்சாலை 15 என்பவையாகும்.

## மக்கள்தொகை
2011ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, வக்ரோவில் வாழ்ந்த மொத்த குடும்பங்களின் எண்ணிக்கை 304 ஆகும். இக்குடும்பங்களில் மொத்த மக்கள் தொகை 1,215 ஆக இருந்தது.  வக்ரோவில் மொத்தம் 617 ஆண்களும், 598 பெண்களும், 158  ஆறு வயது அல்லது அதற்கும் குறைவான குழந்தைகளும் இருந்தனர். ஆண்களின் மக்கள்தொகை சதவீதம் 50.8% என்ற அளவிலும் பெண்களின் மக்கள்தொகை சதவீதம் 49.2% என்ற அளவிலும் இருந்தது. வக்ரோவின் சராசரி பாலின விகிதம் 969 ஆகும், இது அருணாச்சல பிரதேச மாநில சராசரியான 938  என்பதை விட  அதிகம்.  உள்ளூர் மக்கள் முதன்மையாக மிசுமி மக்களாவர்.  .

## சுற்றுலா இடங்கள்
வக்ரோவில் பல்வேறு சுற்றுலாத் தளங்கள் உள்ளன. 

* பரசுராம் குண்டு
* கம்லாங் வனவிலங்கு சரணாலயம்
* நம்தாபா தேசிய பூங்கா
* கிளாவ் ஏரி

## மேற்கோள்கள்

## வெளி இணைப்புகள்
* மாவட்ட மக்கள் தொகை கணக்கெடுப்பு கையேடு (DCHB) - லோஹித் மாவட்டம் (2011)
பகுப்பு:Coordinates on Wikidata
பகுப்பு:Pages using gadget WikiMiniAtlas
பகுப்பு:அருணாசலப் பிரதேசத்திலுள்ள ஊர்களும் நகரங்களும்
பகுப்பு:லோகித் மாவட்டம்
அர்மான் இப்ராஹிம்

**அர்மான் இப்ராஹிம்** (Armaan Ebrahim பிறப்பு 17 மே 1989) இந்தியாவின் சென்னையைச் சேர்ந்த கார் பந்தய வீரர் ஆவார். இவர் *MECO மோட்டார் ஸ்போர்ட்ஸ்* நிறுவனத்தின் துணைத் தலைவராக உள்ளார்.

## பின்னணி மற்றும் தனிப்பட்ட வாழ்க்கை
அர்மான் ஓர் இந்தியக் குடும்பத்தில் பிறந்தார். இவரின் தந்தை அக்பர் இப்ராஹிம் மேனாள் F3 வாகையாளர் ஆவார். இவரது குடும்பம் தமிழ்நாட்டின் சென்னையினைப் பூர்வீகமாகக் கொண்டது.

டிசம்பர் 2021 இல், அனில் மற்றும் சோபனா காமினேனி தம்பதியின் மகளான அனுஷ்பாலா கமினேனியை இந்து மத முறையில் மணந்தார். அனில் காமினேனி ஐதராபாத்தைச் சேர்ந்த தொழிலதிபர் மற்றும் ஷோபனா அப்பல்லோ மருத்துவமனையின் நிறுவனர் பிரதாப் ரெட்டியின் மகள் ஆவார்.

அனுஷ்பாலாவின் சகோதரி உபாசனா, தெலுங்கு திரைப்பட நடிகர் ராம் சரணின் மனைவியாவார்.

## தொழில் வாழ்க்கை
இப்ராஹிம், கார்டிங்கில் தனது தொழில் வாழ்க்கையைத் தொடங்கினார்  2004 இல் ஃபார்முலா எல்ஜிபியின் வாகையாளரானார்.2005 பருவ  ஃபார்முலா BMW போட்டிக்காக ஆசியாவிற்குச் சென்றார். அதே ஆண்டில்  *A1 கிராண்ட் பிரிக்ஸ்* வாகையாளர் தொடருக்காக A1 டீம் இந்தியாவை பிரதிநிதித்துவப்படுத்தினார். அதில் 6 பந்தயங்களில் கலந்துகொண்டார். நிதி பற்றாக்குறை காரணமாக அணி கலைக்கப்பட்டது. மீண்டும் 2006-07 A1 கிராண்ட் பிரிக்ஸ் தொடரில் A1 டீம் இந்தியாவிற்காக கலந்துகொண்டார். 2007 இல்  ஃபார்முலா V6 ஆசியாவில் கலந்துகொண்டார். ஐந்து வெற்றிகளுடன் புள்ளிகளில் இரண்டாவது இடத்தைப் பிடித்தார்.

2008 GP2 ஆசிய தொடரில் டேவிட் பிரைஸ் ரேசிங் அணிக்காக போட்டிகளில் கலந்துகொண்டார். 26 புள்ளிகளைப் பெற்று 9-ஆவது இடத்தைப் பெற்றார். டிசம்பர் 12, 2008 இல், 2009 ஆம் ஆண்டில் ர்ரிபெர்த் FIA ஃபார்முலாவிற்காக பதிவுசெய்த முதல் ஆசிய ஓட்டுநராக இப்ராஹிம் அறிவிக்கப்பட்டார்.

## மேற்கோள்கள்


## வெளியிணைப்புகள்

* அர்மான் இப்ராஹிமின் அதிகாரப்பூர்வ இணையதளம்   
* அர்மான் இப்ராஹிமின் அதிகாரப்பூர்வ பேஸ்புக் பக்கம்

பகுப்பு:தமிழ் விளையாட்டு வீரர்கள்
பகுப்பு:வாழும் மக்கள்
பகுப்பு:1989 பிறப்புகள்
கணியம்பாடி

**கணியம்பாடி** என்பது இந்தியா தமிழ்நாடு மாநிலத்தின் வேலூர் மாவட்டத்திலுள்ள ஒரு புறநகர்ப் பகுதியாகும். வேலூர் மாவட்டத்தின் துணை சார்பதிவாளர் அலுவலகம் ஒன்று கணியம்பாடி பகுதியில் அமைந்துள்ளது.
## அமைவிடம்
கடல் மட்டத்திலிருந்து சுமார் 289.28 மீ. உயரத்தில், () என்ற புவியியல் ஆள்கூறுகள் கொண்டு கணியம்பாடி அமையப் பெற்றுள்ளது.

## மக்கள்தொகை பரம்பல்
2011 இந்திய மக்கள் தொகைக் கணக்கெடுப்பு அடிப்படையில், கணியம்பாடி ஊரின் மொத்த மக்கள்தொகை 9,597 பேர் ஆகும். இதில் 4,821 பேர் ஆண்கள் மற்றும் 4,776 பேர் பெண்கள் ஆவர்.
## சமயம்
### இந்துக் கோயில்
கடம்பவன வாசவி அம்மன் கோயில் என்ற அம்மன் கோயில் ஒன்று கணியம்பாடி பகுதியில் அமைந்துள்ளது. இக்கோயிலானது, தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்குகிறது.
## அரசியல்
கணியம்பாடி பகுதியானது, ஆற்காடு (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, அரக்கோணம் மக்களவைத் தொகுதி சார்ந்தது.
## மேற்கோள்கள்

பகுப்பு:வேலூர் மாவட்டத்திலுள்ள ஊர்களும் நகரங்களும்
கூந்தலூர்

**கூந்தலூர்** (*Koonthalur*) என்ற ஊர் இந்தியாவின் தமிழ்நாடு மாநிலம் கும்பகோணத்திலிருந்து காரைக்கால் செல்லும் வழியில் 20 கி.மீ தொலைவில் கூந்தனூர் சரஸ்வதி கோயிலுக்குச் செல்லும் வழியில் அமைந்துள்ள ஒரு சிறிய ஆற்றங்கரை கிராமமாகும். 

## தொழில்கள்
கூந்தலூரில் விவசாயம் முக்கிய தொழிலாக செய்து வருகின்றனர். கூந்தலூர் பச்சை தேங்காய் மரங்கள் மற்றும் நெல் வடிவங்களால் பாரம்பரிய, இயற்கை அசல் தன்மையைத் தக்க வைத்துக் கொள்கிறது.

## கோயில்கள்
கூந்தலூர் முருகன் கோயில் முக்கிய வழிப்பாட்டு தலமாக அமைந்துள்ளது. இது முருகன் பக்தர்களால் சனி பெயர்ச்சி பிரச்சனைகளிலிருந்து விடுபடும் இடம் என்று நம்பப்படுகிறது.

கூந்தலூர் முருகன் கோயில் 1600 ஆண்டுகள் பழமையான கோயிலாகும். இக்கோயில் பல்லவர்கள் மற்றும் சோழ மன்னர்களின் காலத்தில் பண்டைய ஆட்சியாளர்களால் கட்டப்பட்டது ஆகும்.

திருஞானசம்பந்தர் மற்றும் அப்பர் ஆகியோரால் வழிப்பட்ட ஜம்புகாரணேஸ்வரர் திருக்கோயில் இங்கு அமைந்துள்ளது.

இக்கோயில் சனி, செவ்வாய் பரிகார தலமாக உள்ளது.  ரோம ரிஷி  என்ற துறவி இங்குள்ள சிவனை வணங்கி, சிவபெருமானின் அருளைப் பெற்றார்.

திருப்புகழில் துறவி அருணகிரி நாதர்  முருகனை பற்றி  ஒரு பாடலை எழுதி, பாடி இக்கோயிலில் வழிபட்டார்.

## அஞ்சல் குறீயீட்டு எண்
கூந்தலூர் அஞ்சல் குறீயீட்டு எண் 609501 ஆகும்.

## மேற்கோள்கள்

## வெளி இணைப்புகள்
* Koonthalur Murugan Temple

பகுப்பு:திருவாரூர் மாவட்டத்திலுள்ள ஊர்களும் நகரங்களும்
தேவர்கண்டநல்லூர்

**தேவர்கண்டநல்லூர்** (*Devarkandanallur*) என்பது இந்தியாவின் தமிழ்நாட்டின் திருவாரூர் மாவட்டத்தில் உள்ள குடவாசல் தாலுகாவில் கொரடாச்சேரி வட்டத்தில் உள்ள ஒரு கிராமம். ஆகும்.  

## மக்கள்தொகை
2001 ஆம் மேற்கொள்ளப்பட்ட இந்திய மக்கள் தொகை கணக்கெடுப்பின்படி, தேவர்கண்டநல்லூர் மக்கள் தொகை 1,844 ஆகும். இதில் 879 ஆண்கள் மற்றும் 965 பெண்கள் இருந்தனர். பாலின விகிதம் 1098 ஆகவும் கல்வியறிவு விகிதம் 76.28 ஆகவும் இருந்தது.  இவ்வூர் திருவாரூர் மற்றும் மன்னார்குடியை இணைக்கும் பிரதான நெடுஞ்சாலையில் அமைந்துள்ளது. இந்த கிராமத்திற்கு அருகிலுள்ள ரயில் நிலையம் குளிகரை ஆகும். இது திருவாரூர்-தஞ்சை வழித்தடத்தின் கீழ் வருகிறது. பயணிகள் ரயில்கள் மட்டுமே குளிகரையில் ரயில் நிலையத்தில் நின்று செல்லும்.  திருவாரூர் மற்றும் மன்னார்குடியிலிருந்து இந்த ஊருக்கு அடிக்கடி பேருந்து வசதி உள்ளது.

## தொழில்கள்
இந்த ஊரில் உள்ள மக்கள் பெரும்பாலும் விவசாயத்தை நம்பி உள்ளனர்.  மேலும் சிறு தொழில்கள் செய்து வருகின்றனர். 

இவ்வூரில் அருள்மிகு பெரியநாயகி அம்மன் கோயில் அமைந்துள்ளது.

இவ்வூரில் மதுபான கடை இருந்து வந்தது.   மதுபான கடை மூட கோரி போராட்டம் நடத்தியதால் பெண்கள் உட்பட 200 பேர் கைது செய்யப்பட்டனர்.

## மேற்கோள்கள்

* 

பகுப்பு:திருவாரூர் மாவட்டத்திலுள்ள கிராமங்கள்
பிரதம மந்திரி சுவஸ்தய சுரக்சா திட்டம்

பிரதம மந்திரி சுவஸ்தய சுரக்சா திட்டம் அல்லது பிரதான் மந்திரி ஸ்வஸ்த்ய சுரக்ஷா யோஜனா (PMSSY) 2003 இல் அறிவிக்கப்பட்டது, இந்த திட்டத்தின் நோக்கமானது மலிவுவிலை / நம்பகமான பிராந்திய சுகாதார சேவைகள் கிடைப்பதில் உள்ள பிராந்திய ஏற்றத்தாழ்வுகளை சரிசெய்வது மற்றும் நாட்டில் தரமான மருத்துவக் கல்விக்கான வசதிகளை மேம்படுத்துவதாகும்.

PMSSY இரண்டு கூறுகளைக் கொண்டுள்ளது:-

(i) AIIMS அமைத்தல்

ஒவ்வொரு புதிய AIIMS-ம் கொண்டிருக்கப்பட வேண்டியவை:-

* நவீன மட்டு அறுவை சிகிச்சை மையம் மற்றும் நோயறிதல் வசதிகள்.
* 15-20 சூப்பர் ஸ்பெஷாலிட்டி துறைகள்.
* 750/960 படுக்கை வசதிகள் கொண்ட மருத்துவமனை.
* 100 UG (MBBS) இடங்கள்.
* 60 B.Sc. (நர்சிங்) இடங்கள்.
* முதுகலை கல்வி மற்றும் ஆராய்ச்சியில் கவனம் செலுத்துங்கள்.

இந்தக் கூறுகளின் கீழ் இதுவரை மொத்தம் 22 புதிய AIIMS-கள் அறிவிக்கப்பட்டுள்ளன:-

6 AIIMS ஏற்கனவே செயல்பட்டு வருகின்றன.

மேலும் 16 AIIMS-களுக்கு அமைச்சரவை ஒப்புதல் அளித்துள்ளது.

(ii) சூப்பர் ஸ்பெசாலிட்டி அரசு மருத்துவமனைகள்

* 8-10 சூப்பர் ஸ்பெஷாலிட்டி துறைகள்.
* சுமார் 15 புதிய முதுகலை இடங்கள்.
* 150-250 படுக்கைகள்

இந்தக் கூறுகளின் கீழ் பல்வேறு கட்டங்களின் கீழ் 75 திட்டங்கள் பரிசீலிக்கப்பட்டுள்ளன:-

## சூப்பர் ஸ்பெசாலிட்டி அரசு மருத்துவமனைகள்
மத்தியமைச்சரவை பின்வரும் கட்டங்களாக நாடு முழுவதும் கட்ட ஒப்புதல் அளிக்கப்பட்ட சூப்பர் ஸ்பெசாலிட்டி மருத்துவமனைகள் எண்ணிக்கையும் வரிசைகளும் வருடங்கள் வாரியாக.

தமிழ்நாட்டிலிருந்து சேலம் முதல் கட்டமாகவும், மதுரை இரண்டாம் கட்டமாகவும், திருநெல்வேலி மற்றும் தஞ்சாவூர் மூன்றாம் கட்டமாகவும் ஒப்புதல் பெறப்பட்டன. சேலத்தை தவிர மற்ற மூன்று நகரங்களிலும் பெரிதும் பணிகள் 2014கிற்கு பிறகே செயல்படுத்தப்பட்டன.

## மேலும் பார்க்க
* ஆயுஸ்மான் பாரத் மருத்துவக் காப்பீட்டுத் திட்டம்
* அனைத்திந்திய மருத்துவ அறிவியல் கழகம்

## சான்றுகள்

பகுப்பு:இந்திய அரசின் திட்டங்கள்
உருத்திர விக்கிரமன்

**உருத்திர விக்கிரமன்** அல்லது **மகாராஜா உருத்திர விக்கிரமன்** (ஆங்கிலம்: *Rudra Vikrama* அல்லது *Rudravarman* இந்தோனேசியம்: *Rudra Wikrama;* சீனம்: *Liu-t'eng-wei-kung)* என்பவர் 8-ஆம் நூற்றாண்டைச் சேர்ந்த சிறீ விஜயப் பேரரசின் மன்னர் ஆவார். 

சிறீவிஜய மகா அரசர் *(Maharaja Sriwijaya)* அல்லது **கெடத்துவான் சிறீ விஜயா** *(மகாராஜா மரபு)* *(Kadatuan Srivijaya)* எனும் அரச மரபைச் சார்ந்த இவரின் ஆட்சிக்காலம் கிபி 728 - 746 என பதிவாகி உள்ளது. 

## வரலாறு

சீனாவின் தாங் அரசமரபு மன்னர்களின் அரசவைக்கு இவர், இரண்டு தூதர்களை அனுப்பினார் என சான்றுகள் உள்ளன. முதலில் கி.பி 728-இல், இரண்டாவதாக கி.பி 742-இல்; இந்திரவருமன் தம் தூதர்களை அனுப்பி உள்ளார். தாங் அரசமரபு வரலாற்றுக் காலவரிசை நூலான *தாங் புதிய நூல்* *([[:en:New Book of Tang|New Book of Tang]])* (சீனம்: *Xīn Tángshū*) எனும் நூலில் உருத்திர விக்கிரமனின் பெயர் *லியூ-டெங்-வெய்-குங்* *(Liu-t'eng-wei-kung)* என பதிவாகி உள்ளது. 

தாங் அரசமரபு வரலாற்றுக் காலவரிசை நூல் பதிவுகளில், இந்திரவருமனின் அரச பட்டப்பெயர் *ஹோ-மி-டோ* (Ho-mi-to) என பதிவாகி உள்ளது. இது சமசுகிருத சொல்லான அமிர்தம் எனும் சொல்லின் சீன மொழிச் சொல்லாக இருக்கலாம்.

## கடலாதிக்கம்

இந்திரவருமனின் ஆட்சிக் காலத்தில், சிறீவிஜயம் தனது வணிக மேலாதிக்கத்தை உறுதி செய்ய பற்பல முயற்சிகளை மேற்கொண்டதாகவும் அறியப்படுகிறது.  

மலாக்கா நீரிணை மற்றும்; சுண்டா நீரிணை ஆகிய இரு கடல் பகுதிகளைச் சுற்றியுள்ள தென்கிழக்கு கடல் வழிகளில், சிறீவிஜயம் அதன் வடக்கு விரிவாக்கத்தைப் பெரிதாக்கியது எனவும் அறியப்படுகிறது.

## கலாசான் கல்வெட்டு

உருத்திர விக்கிரமன் ஆட்சிக் காலத்தில், அவர் ஜாவாவைச் சேர்ந்த ராக்காய் பனங்கரன் *(Rakai Panangkaran)* அல்லது *([[:en:Dyah Pancapana|Dyah Pancapana]])* என்பவரால் கைப்பற்றப்பட்டதாக நம்பப்படுகிறது, ராக்காய் பனங்கரன் என்பவர் கலாசான் கல்வெட்டில் *(Kalasan inscription)* சைலேந்திர வம்சத்தின் *([[மாதரம் இராச்சியம்]])* இரத்தினம் என்று அழைக்கப்படுகிறார். 

அதன் பிறகு, சிறீ விஜய அரசு என்பது மாதரம் இராச்சியத்தின் அடிமை அரசானது. சிறீ விஜய அரசு மத்திய ஜாவாவில் உள்ள கேது சமவெளியில் *(Kedu Plain)* இருந்து ஆட்சி செய்யப்பட்டது.

## நாளந்தா கல்வெட்டு

இதற்கிடையில், ஜாவா மன்னரின் பேரன் (மாதரம் இராச்சியம்) என்று அழைக்க்கப்பட்ட பாலபுத்ரதேவா *(Balaputradewa)* என்பவரை இந்தியா, நாளந்தா, பாலப் பேரரசு விடுவித்தாக நாளந்தா கல்வெட்டு *(Nalanda inscription of Devapaladeva)* கூறுகிறது. அதன் பிறகு சிறீவிஜயம் மீண்டும் ஒரு சுதந்திர நாடாக மாறியதாகவும் நாளந்தா கல்வெட்டு கூறுகிறது.

சிறீ விஜய அரசை ராக்காய் பனங்கரன் கைப்பற்றிய பிறகு ஜெயநேசன் தோற்றுவித்த சிறீ விஜய அரச மரபிற்கு என்ன ஆனது என்று தெரியவில்லை. உருத்திர விக்கிரமனுக்குப் பின்னர் சிறீ விஜயத்தை, மாதரம் இராச்சியத்தின் அரசர்கள் ஆட்சி செய்யத் தொடங்கினர்.

## மேற்கோள்கள்

## மேலும் காண்க

* ஜெயநேசன்
* சிறீவிஜயம்
* நாளந்தா கல்வெட்டு
* பாலப் பேரரசு
* மாதரம் இராச்சியம்
* சைலேந்திர வம்சம்

## வெளி இணைப்புகள்

பகுப்பு:சுமாத்திரா வரலாறு
பகுப்பு:இந்தோனேசிய வரலாறு
பகுப்பு:சிறீ விஜயம்
பகுப்பு:இந்தோனேசிய இந்து மக்கள்
சுதர்சன் பாலம்

**சுதர்சன் பாலம்** (*Sudarshan Setu*), இந்தியாவின் குஜராத் மாநிலத்தின் தேவபூமி துவாரகை மாவட்டத்தில் உள்ள பேட் துவாரகை எனும் தீவு நகரத்தையும்,ஓகா நகரத்தின் கடற்கரையுடன் இணைக்கும் கடல் தொங்கு பாலம் ஆகும். சுதர்சன் கடற்பாலம்  நீளம் கொண்டது.  ரூபாய் 979 கோடி செலவில் நிறுவப்பட்ட இப்பாலத்தை 25 பிப்ரவரி 2024 அன்று இந்தியப் பிரதமர் நரேந்திர மோதி நாட்டிற்கு அர்ப்பணித்தார். 
## கட்டுமான அமைப்பு
தொங்கு பாலமான சுதர்சன் கடற்பாலத்தின் இருபக்கத் தூண்கள் காங்கிரீட் (கலவை) மற்றும் உருக்குக் கம்பிகளால் கட்டப்பட்டப்பட்டது. இருவழிப் பாதைகள் கொண்ட சதர்சன் பாலத்தின் அகலம்  மற்றும்  நடைமேடைகள் கொண்டது. இது  நீளம் கொண்டது. 
இத்தொங்கு பாலத்தின் எடையைத் தாங்கும் மையக் கம்பிகள் ஒவ்வொரு பக்கத்திலும்   நீளம் கொண்டது. இப்பாலத்தின் ஒவ்வொரு பக்கத்திலும்  3 நெடுக்கங்கள் கொண்டது. 
## இதனையும் காண்க
* சுதாமா பாலம்
* இந்தியாவில் உயரமான பாலங்களின் பட்டியல்
* புதிய பாம்பன் பாலம் 
* அடல் சேது

## மேற்கோள்கள்

பகுப்பு:தேவபூமி துவாரகை மாவட்டம்
பகுப்பு:தொங்கு பாலங்கள்
பகுப்பு:குஜராத்தில் போக்குவரத்து
குலேரியா பிந்திரா

**குலேரியா பிந்திரா** (*Gularia Bhindara*) என்பது இந்திய மாநிலமான உத்தரபிரதேசத்த்தின்  பிலிபித் மாவட்டத்தில் உள்ள ஒரு நகரம் மற்றும் நகர பஞ்சாயத்து ஆகும்.

## மக்கள் தொகை
2001 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, குலேரியா பிந்திரா நகரத்தின் மக்கள் தொகை 6,183 ஆக இருந்தது.  இம்மக்கள் தொகையில் ஆண்கள் 55% மற்றும் பெண்கள் 45% இருந்தனர். குலேரியா பிந்திராவின் சராசரி கல்வியறிவு விகிதம் 60% ஆகும்.  இது தேசிய சராசரியான 59.5% என்பதை விட சற்று அதிகம் ஆகும்: ஆண் கல்வியறிவு 66 சதவீதமாகவும் பெண் கல்வியறிவு சதவீதமாகவும் இருந்தது.  குலேரியா பிந்திராவின்  மக்கள் தொகையில் 14% பேர் 6 வயதுக்குட்பட்டவர்களாக இருந்தார்கள்.

குலேரியா பிந்திரா தாரா  நகரம் 10 வார்டுகளாகப் பிரிக்கப்பட்டுள்ளது. இதற்காக ஒவ்வொரு 5 ஆண்டுகளுக்கும் ஒரு முறை தேர்தல்கள் நடத்தப்படுகின்றன. 2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, குலேரியா பிந்திரா நகரத்தின் மக்கள் தொகை 6,12  ஆக இருந்தது. இதில் 3,229 ஆண்கள் மற்றும் 2,943 பெண்கள் இருந்தனர் என 2011 ஆம் ஆண்டு இந்திய மக்கள் தொகை கணக்கெடுப்பு அறிக்கை வெளியிட்டுள்ளது. 

## மேற்கோள்கள்

பகுப்பு:உத்தரப் பிரதேசப் புவியியல்
கலாசான் கல்வெட்டு

**கலாசான் கல்வெட்டு** (ஆங்கிலம்: *Kalasan Inscription*; இந்தோனேசியம்: *Prasasti Kalasan*) என்பது இந்தோனேசியா, யோக்யகர்த்தா, கலாசான் கிராமம், கலாசான் கோயில் வளாகத்தில் கண்டுபிடிக்கப்பட்ட சைலேந்திரா கல்வெட்டு ஆகும். இந்தக் கல்வெட்டு கிபி 700 சக ஆண்டு 778-ஆம் ஆண்டைச் சேர்ந்தது.

இந்தக் கல்வெட்டு தற்போது ஜகார்த்தா, இந்தோனேசிய தேசிய அருங்காட்சியகத்தில் பாதுகாக்கப்பட்டு உள்ளது; கல்வெட்டு கணக்கெடுப்பு பதிவு எண் D.147. இந்தக் கல்வெட்டு  சமசுகிருத மொழியில், நாகரி எழுத்துமுறையில் எழுதப்பட்டுள்ளது.  

## சைலேந்திர மரபு கல்வெட்டு

இந்தோனேசியாவில் கண்டுபிடிக்கப்பட்ட முதல் சைலேந்திர மரபு *(Sailendra)* சார்ந்த கல்வெட்டு இதுவாகும். அதில் சைலேந்திர மரபின் பெயர் சைலேந்திரவம்சா (*Sailendravamça*) என்று குறிப்பிடப்பட்டுள்ளது.

இந்தக் கல்வெட்டில், போதிசத்வதேவி தாராவுக்கு *(Bodhisattvadevi Tara)* ஒரு புனிதக் கட்டிடம் கட்டப்பட்டதைப் பற்றியும்; சைலேந்திர குடும்பத்தைச் சேர்ந்த புத்த பிக்குகளுக்கு ஒரு புத்த விகாரம் (மடம்) கட்டப்பட்டதைப் பற்றியும் குறிப்பிடப்பட்டுள்ளது. 

### கலாசான் கோயில்

அந்தக் கட்டுமானத்திற்கு மகாராஜா ராக்காய் பனங்கரன் அவர்களைத் தூண்டுதல் செய்வதில் வெற்றி பெற்ற குரு சங் ராஜா சைலேந்திர வம்ச திலகர் *(Guru Sang Raja Sailendravamçatilaka)* என்பவரைப் பற்றியும் குறிப்பிடப்பட்டுள்ளது.

அதன் பின்னர் ராக்காய் பனங்கரன், கலாசான் கிராமத்தை *(Kalaça Village)* பௌத்த சங்கத்திற்கு நன்கொடையாக வழங்கினார். போதிசத்வதேவி தாராவுக்கு அர்ப்பணிக்கப்பட்ட கோயில் கலாசான் கோயில் என்று அடையாளம் காணப்பட்டுள்ளது.

## மேலும் காண்க

* சைலேந்திர வம்சம்
* கலாசான் கோயில்
* கெவு சமவெளி
* பாடாங் ரோக்கோ கல்வெட்டு
* லோபோ துவா கல்வெட்டு

## மேற்கோள்கள்

## மேலும் படிக்க
* George Coedès, *Les inscriptions malaises de Çrivijaya*, BEFEO 1930
* J.G. de Casparis, *Indonesian Palaeography*, Leiden (Brill) 1975.
* Safiah Karim, *Tatabahasa Dewan Edisi Baharu*, Dewan Bahasa dan Pustaka 1993.

## வெளி இணைப்புகள்

பகுப்பு:இந்தோனேசியாவில் உள்ள கல்வெட்டுகள்
பகுப்பு:இந்தோனேசியாவில் உள்ள சமசுகிருத கல்வெட்டுகள்
பகுப்பு:இந்தோனேசியாவின் தொல்லியல்
பகுப்பு:பிராமிய எழுத்துமுறைகள்
பகுப்பு:சிறீ விஜயம்
காலைவிண்மீன் கல்லூரி

**காலைவிண்மீன்க் கல்லூரி** அல்லது **மார்னிங் இசுடார் கல்லூரி** (ஆங்கிலம் : **Morning Star College**) என்பது இந்தியாவின் மேற்கு வங்காள மாநிலத்தின் வடக்கு 24 பர்கானா மாவட்ட நகராட்சியான பரக்பூரில் அமைந்துள்ள தனியார் பொதுப் பட்டக் கல்லூரி மற்றும் இறையியல் கல்வியும் பயிற்சியும் பெறும் இடமுமாகும். தற்போது இக்கல்லூரி பராசத், மேற்கு வங்க மாநிலப் பல்கலைக்கழகத்துடன் இணைவுப் பெற்ற கல்லூரியாக செயற்பட்டு வருகின்றது.

## படிப்புத்துறைகள்
### கலைப்பிரிவு
* ஆங்கிலம்
* வரலாறு
* மெய்யியல்
* சுற்றுச்சூழல் ஆய்வுகள்

## மேற்கோள்கள்

## வெளியிணைப்புகள்

பகுப்பு:இந்தியக் கல்லூரிகள்
பகுப்பு:மேற்கு வங்காளத்தில் கல்வி
பகுப்பு:கொல்கத்தாவில் உள்ள கல்வி நிறுவனங்கள்
தேசிய நெடுஞ்சாலை 327இ (இந்தியா)

**தேசிய நெடுஞ்சாலை 327இ**, பொதுவாக **தே. நெ. 327இ** எனக் குறிப்பிடப்படுவது இந்தியாவில் உள்ள ஒரு தேசிய நெடுஞ்சாலை ஆகும். இது தேசிய நெடுஞ்சாலை 27-ன் கிளைச்சாலை ஆகும். தேசிய நெடுஞ்சாலை 327இ இந்தியாவின் மேற்கு வங்க மாநிலத்தில் இயங்குகிறது.

## பாதை
தேசிய நெடுஞ்சாலை 327இ மேற்கு வங்க மாநிலத்தில் உள்ள கோரிபாரி, கோசுபுகூர் நகரங்களை இணைக்கிறது.

## சந்திப்புகள்

:  கோரிபாரி அருகே முனையம்
:  கோசுபுகூர் அருகே முனையம்

## மேலும் பார்க்கவும்

* தேசிய நெடுஞ்சாலை வளர்ச்சி திட்டம்

## மேற்கோள்கள்

## வெளி இணைப்புகள்

* ஓபன்ஸ்ட்ரீட்மேப்பில் தே. நெ. 327இ

பகுப்பு:இந்திய தேசிய நெடுஞ்சாலைகள்
கம்மசமுத்திரம்

**கம்மசமுத்திரம்** என்பது இந்தியா தமிழ்நாடு மாநிலத்தின் வேலூர் மாவட்டத்திலுள்ள கணியம்பாடி ஊராட்சி ஒன்றிய கம்மசமுத்திரம் ஊராட்சி ஒரு புறநகர்ப் பகுதியாகும்.
## அமைவிடம்
கடல் மட்டத்திலிருந்து சுமார் 280.46 மீ. உயரத்தில், () என்ற புவியியல் ஆள்கூறுகள் கொண்டு கம்மசமுத்திரம் அமையப் பெற்றுள்ளது.

## மக்கள்தொகை பரம்பல்
2011 இந்திய மக்கள் தொகைக் கணக்கெடுப்பு அடிப்படையில், கம்மசமுத்திரம் ஊரின் மொத்த மக்கள்தொகை 6,146 பேர் ஆகும். இதில் 2,912 பேர் ஆண்கள் மற்றும் 3,234 பேர் பெண்கள் ஆவர்.
## சமயம்
### இந்துக் கோயில்
கூத்தாண்டவர் மஞ்சியம்மன் கோயில் என்ற இந்துக் கோயில் ஒன்று கம்மசமுத்திரம் பகுதியில் அமைந்துள்ளது. இக்கோயிலானது, தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்குகிறது.
## அரசியல்
கம்மசமுத்திரம் பகுதியானது, ஆற்காடு (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, அரக்கோணம் மக்களவைத் தொகுதி சார்ந்தது.
## மேற்கோள்கள்

பகுப்பு:வேலூர் மாவட்டத்திலுள்ள ஊர்களும் நகரங்களும்
பிஜய 1971 (சிற்பம்)

**பிஜய 1971** (*Bijoy 1971, [[வங்காள மொழி]]: বিজয় ১৯৭১*  ) என்பது 2016 இல் இந்திய வங்கதேச நட்புப் பூங்காவில் மகமுதுல் அசன் சோகாக் உருவாக்கிய சிற்பமாகும். 12 அடி உயரம் கொண்ட இச்சிற்பம் இந்தியாவின் இந்திய வங்கதேச நட்புப் பூங்காவில் அமைந்துள்ளது.    

வங்காளதேச விடுதலைப் போரின்போது உயிர் தியாகம் செய்த இந்திய வீரர்கள் மற்றும் வங்கதேச விடுதலைப் போராளிகளுக்கு மரியாதை செலுத்தும் விதமாக  சிற்பி இச்சிலையை உருவாக்கியுள்ளார்.  

## மேற்கோள்கள்

பகுப்பு:இந்தியாவில் சிற்பக்கலை
பகுப்பு:Coordinates on Wikidata
பகுப்பு:Pages using gadget WikiMiniAtlas
எத்திலீன் டையோன்

**எத்திலீன் டையோன்** (Ethylene dione) என்பது C2O2 அல்லது O=C=C=O என்ற மூலக்கூற்று வாய்ப்பாட்டைக் கொண்ட ஒரு கரிம வேதியியல் சேர்மம் ஆகும். டைகார்பன் டையாக்சைடு, கார்பன் பெராக்சைடு, எத்தீன்டையோன், எத்தீன்-1,2-டையோன் என்ற பெயர்களாலும் இச்சேர்மம் அறியப்படுகிறது. எத்திலீன் டையோன் ஒரு கார்பன் ஆக்சைடு (ஒரு ஆக்சோகார்பன்) ஆகும்.  மேலும் இதை கார்பன் மோனாக்சைடின் கார்பன்-கார்பன் சகப்பிணைப்பு இருபடி  என்று விவரிக்கலாம்.  கிளையாக்சாலிக்  அமிலத்தின் (H(C=O)COOH) நீரிழப்பு வடிவமாகவோ அல்லது எத்தீனோன் H2C=C=O சேர்மத்தின்  கீட்டோனாகவோவும் கருதலாம்.

## தயாரிப்பு முயற்சிகள்
எத்திலீன் டையோனின்  இருப்பு முதன்முதலில் 1913 ஆம் ஆண்டில் பரிந்துரைக்கப்பட்டது. இருப்பினும், ஒரு நூற்றாண்டுக்கும் மேலாக எத்திலீன் டையோன் சேர்மம் அதை ஒருங்கிணைக்கவும் கண்காணிக்கவும் மேற்கொள்ளப்பட்ட அனைத்து முயற்சிகளையும் தவிர்த்து வந்தது. மேலும் இது முற்றிலும் ஒரு கருதுகோள் சேர்மமாகக் கருதப்பட்டது. அல்லது சிறந்த முறையில் மிகவும் அடக்கமான ஒரு மூலக்கூறு என்றும் கருதப்பட்டது.

2015 ஆம் ஆண்டில், ஒரு ஆராய்ச்சிக் குழு, சீரொளியைப்  பயன்படுத்தி தொடர்புடைய நிலையான ஒற்றை-மின்சுமை  செய்யப்பட்ட எதிர்மின் அயனியான  — அயனியிலிருந்து  ஒரு எலக்ட்ரானை வெளியேற்றுவதன் மூலம் எத்திலீன் டையோனை உருவாக்குவதையும் அதன் நிறமாலை பண்புகளையும் அறிக்கை செய்தது. இருப்பினும், பின்னர் அறிவிக்கப்பட்ட நிறமாலை, எளிய எலக்ட்ரான் இழப்பை விட உயர் ஆற்றல் சோதனை நிலைமைகளின் கீழ் மறுசீரமைப்பு அல்லது ஏற்றத்தாழ்வு மூலம் உருவாக்கப்பட்ட ஆக்சைல் ஈரியங்குறுப்பு  உடன் பொருந்துவதாகக் கண்டறியப்பட்டது.

## கோட்பாட்டு ஆய்வுகள்
மூடிய-கூடு கெகுலே அமைப்பான O=C=C=O இருந்தபோதிலும், எத்தில் டையோனின்  மிகக் குறைந்த பிணைப்பு நிலை ஒரு மும்மை ஆகும். பின்னர் இது ஒரு ஈரியங்குறுப்பாக  இருக்கும், ஆக்சிசன்  மூலக்கூறைப் போன்ற மின்னணு அமைப்பு மையக்கருவுடன் இருக்கும். இருப்பினும், மூலக்கூறு அதன் சமநிலை வடிவவியலில் இருந்து விலகிச் சிதைக்கப்படும்போது, ​​மும்மடங்கு மற்றும் ஒற்றை நிலைகளின் சாத்தியமான மேற்பரப்புகள் வெட்டுகின்றன.  இது ஒற்றை நிலைக்கு இடைநிலைக் கடப்பை அனுமதிக்கிறது.  பிணைக்கப்படாதது மற்றும் இரண்டு அடி-நிலை CO மூலக்கூறுகளாகப் பிரிகிறது. அமைப்புகளுக்கு இடையேயான கடக்கும் நேர அளவு 0.5 நானோவினாடியாக  இருக்கும் என்று கணிக்கப்பட்டது.  இது மும்மடங்கு எத்திலீன் டையோனை ஒரு நிலையற்ற, ஆனால் நிறமாலையியல் ரீதியாக நீண்ட காலம் வாழும் மூலக்கூறாக மாற்றுகிறது.

மறுபுறம், எத்திலீன் டையோனின்  ஒற்றை அயனியும் OCCO−, அதே போல் அசிட்டைலீன் டையோலேட்டு  எனப்படும் ஈரெதிர்மின்னயனியும்  இரண்டும் நிலையானவை.

சமீபத்திய கோட்பாட்டுக் கணக்கீடுகள், குறைந்த ஆற்றல் கொண்ட தனி-எலக்ட்ரான் தூண்டப்பட்ட ஒற்றை-மூலக்கூறு பொறியியல் மூலம் எத்திலீன் டையோனின் தளதயாரிப்பும் பண்புக்கூறும் சாத்தியமாகும் என்று கூறுகின்றன.

## கோச்சின் கிளையாக்சிலைடு
1940 ஆம் ஆண்டுகளில், டெட்ராய்ட்டு மருத்துவர் வில்லியம் பிரடெரிக் கோச்சு, இந்த சேர்மத்தை தான் ஒருங்கிணைத்ததாகவும், அதை கிளையாக்சிலைடு  என்று அழைத்ததாகவும், நீரிழிவு மற்றும் புற்றுநோய் உள்ளிட்ட நீண்ட பட்டியலை ஏற்படுத்தும் நச்சுக்களுக்கு இது ஒரு மருந்தாகவும் இருந்ததாகக் கூறினார். இந்தக் கூற்றுக்கள் தவறானவை, மேலும் இந்த மருந்து உணவு மற்றும் மருந்து கட்டுப்பாட்டு அமைப்பால் ஒரு மோசடியாக வகைப்படுத்தப்பட்டது.

## மேற்கோள்கள்

பகுப்பு:ஆக்சோகார்பன்கள்
தேசிய நெடுஞ்சாலை 327 (இந்தியா)

**தேசிய நெடுஞ்சாலை 327** (**தே. நெ. 327**)(*National Highway 327 (India)*) என்பது இந்தியாவில் உள்ள ஒரு தேசிய நெடுஞ்சாலை ஆகும். இது தேசிய நெடுஞ்சாலை 27-ன் ஒரு கிளைச்சாலை ஆகும். தேசிய நெடுஞ்சாலை 327 பீகாரில் உள்ள கல்காலியாவிலிருந்து உள்ள பங்கான் வரை நீட்டிக்கப்பட்டது. இச்சாலையின் மொத்த நீளம் 36 கி.மீ. ஆகும்.

## மேலும் பார்க்கவும்
* தேசிய நெடுஞ்சாலை வளர்ச்சி திட்டம்

## மேற்கோள்கள்

## வெளி இணைப்புகள்
* ஓபன்ஸ்ட்ரீட்மேப்பில் தே. நெ. 327

பகுப்பு:இந்திய தேசிய நெடுஞ்சாலைகள்
பேவர் (தளமிடல்)

வலது|thumb| கான்கிரீட் பேவர் பிளாக்குகள் வட்ட வடிவில் போடப்பட்டுள்ளன
வலது|thumb| செவ்வக வடிவில் கான்கிரீட் பேவர் தொகுதிகள்
**பேவர்** அல்லது **பாவுகற்கள்** (தளமிடல் அல்லது தளமைத்தல்) (*paver*) என்பது நடைபாதைக் கல், ஓடு,  செங்கல்  அல்லது செங்கல் போன்ற கான்கிரீட் துண்டுகளை நடைபாதை மீது பாவுதல், அவை பொதுவாக வெளிப்புறத் தளமாகப் பயன்படுத்தப்படுகின்றன. அவை பொதுவாக கச்சிதமான கல் மற்றும் மணல் அடுக்குகளால் செய்யப்பட்ட அடித்தளத்தின் மேல் வைக்கப்படுகின்றன. பேவர்கள் விரும்பிய வடிவத்தில் வைக்கப்பட்டு, ஒருங்கிணைக்கப்பட்ட ஸ்பேசர் பட்டையுடன் உருவாக்கப்பட்ட பேவர்களுக்கிடையேயான இடைவெளியானது பின்னர் கான்கிரீட் மணல் அல்லது பாலிமெரிக் மணலால் நிரப்பப்படுகிறது.  பேவரின் எடையைத் தவிர வேறு எந்த உண்மையான பிசின் அல்லது தக்கவைக்கும் முறையும் பயன்படுத்தப்படவில்லை, விளிம்புகளைத் தவிர. சாலைகள், டிரைவ்வேகள், உள் முற்றம், நடைபாதைகள் மற்றும் பிற வெளிப்புற தளங்களை உருவாக்க பேவர்களைப் பயன்படுத்தலாம்.

ஒரு தொழிற்சாலையில், கான்கிரீட் பேவர்கள் மணல், கல், சிமெண்ட் மற்றும் இரும்பு ஆக்சைடு நிறமிகளின் கலவையுடன் ஒரு அச்சில் தயாரிக்கப்பட்டு, பேக்கேஜிங் செய்வதற்கு முன் பதப்படுத்தப்படுகிறது.

பகுப்பு:கட்டிடப் பொருட்கள்
விடுதலைப் போர் நினைவுச் சிற்பம், துர்காபூர்

**விடுதலைப் போர் நினைவுச் சிற்பம்** (*Liberation War Memorial Sculpture*,  வங்காள மொழி: *মুক্তিযুদ্ধের স্মৃতি ভাস্কর্য*) என்பது 2010 இல் மகமுதுல் அசன் சோகாக்   அவர்களால் செய்யப்பட்ட சிற்பமாகும்.  15 அடி உயரம் கொண்ட இது வங்கதேசத்தின் துர்காபூரில் அமைந்துள்ளது.

இந்தச் சிற்பம் விடுதலைப் போரின் போது இறந்த வங்கதேசப் போராளிகளின் நினைவாக அமைக்கபட்டது.  

## மேற்கோள்கள்

பகுப்பு:வங்காளதேச நினைவுச் சின்னங்கள்
அவலாஞ்சி

**அவலாஞ்சி** (*Avilanji*) என்பது இந்திய மாநிலமான தமிழ்நாட்டின் நீலகிரி மாவட்டத்தில் உள்ள ஒரு தாலுகாவில் அமைந்துள்ள ஒரு கிராமம் ஆகும். இது உதகமண்டலத்திலிருந்து 28 கிலோ மீட்டர் தொலைவில் உள்ளது.

அவலாஞ்சி என்ற இந்த வார்த்தை பேரழிவின் பிம்பத்தை ஏற்படுத்தக்கூடும் என பொருள் ஆகும். ஆனால் (உள்ளூர் மக்களால் அவலாஞ்சி என்று உச்சரிக்கப்படுகிறது).  இவ்வூர் மலைகளில் உள்ள ஒரு அழகான சிறிய இடமாகும், அதன் உருளும் புல்வெளிகள் மற்றும் பிரகாசமான ரோடோடென்ட்ரான்கள், அற்புதமான மாக்னோலியாக்கள் மற்றும் மென்மையான ஆர்க்கிட்கள் நிறைந்த வளைந்த பாதைகள். உதகமண்டலத்திலிருந்து சுமார் 26 கி.மீ தொலைவில் உள்ள இந்த அழகிய பள்ளத்தாக்கு, 150 ஆண்டுகளுக்கு முன்பு இங்கு ஏற்பட்ட ஒரு பெரிய நிலச்சரிவிலிருந்து இதன் பெயரைப் பெற்றது

## நீர் மின் உற்பத்தி நிலையம்
குந்தா என்ற இடத்திலிருந்து 18 கி.மீ தொலைவில் உள்ள அவலாஞ்சியில் குந்தா நீர் மின் உற்பத்தி நிலையம் 5 அமைந்துள்ளது. 2 அலகுகள் (யூனிட்) உள்ளன. மேலும் மின் உற்பத்தி நிலையத்தின் நிறுவப்பட்ட திறன் 40 மெகாவாட் ஆகும். மின் உற்பத்தி நிலையத்திற்கான நீர் ஆதாரம் மேற்கு நீர்ப்பிடிப்பு அணை 1 மற்றும் மேல் பவானி அணை மற்றும் அதன் முன்கூட்டிய கொள்ளளவு 700 கியூசெக் ஆகும்.

## சுற்றுலா தலங்கள்

இந்த ஏரியில் மீன்பிடி தண்டுகள் மற்றும் பிற முக்கிய உபகரணங்களைப் பயன்படுத்தி மீன்பிடித்தலை செய்ய முடியும். அவலாஞ்சி அணைக்கு அருகிலுள்ள டிரவுட் பண்ணை, மாசுபடாத நீரில் இனப்பெருக்கம் செய்யும் டிரவுட் மீன்களுக்கு பிரபலமானது ஆகும். இந்த இடம் சுற்றுலா தலமாகவும் விளங்குகிறது.

## போக்குவரத்து இணைப்புகள்
நீலகிரி மலைத்தொடர் சாலைகள் அவலாஞ்சியை இணைக்கின்றன.

## மேற்கோள்கள்

* Flowers in the window | Times Of India

பகுப்பு:நீலகிரி மாவட்டத்திலுள்ள ஊர்களும் நகரங்களும்
சுதாமா பாலம்

**சுதாமா பாலம்** (*Sudama Setu*), இந்தியாவின் குஜராத் மாநிலத்தின் தேவபூமி துவாரகை மாவட்டத்திலுள்ள துவாரகை நகரத்தையும், துவாரகாதீசர் கோயிலையும்  இணைக்கும் தொங்கு பாலம் ஆகும். இப்பாலம்   துவாரகாதீசர் கோயிலுக்குச் செல்லும் பக்தர்களுக்காக .கோமதி ஆற்றின் மேல் கட்டப்பட்டது. இப்பாலத்தில் வாகனங்கள் செல்ல இயலாது. ரூபாய் 42 கோடி செலவில் கட்டப்பட்ட இத்தொங்கு பாலம் 11 சூன் 2016 அன்று திறக்கப்பட்டது.  இப்பாலம்  நீளமும்;   அகலமும்  கொண்டது. 

## பெயர்க் காரணம்
கிருஷ்ணரின் இளமைக்கால நண்பரான குசேலர் என்ற **சுதாமர்** நினைவாக இப்பாலத்திற்கு பெயரிடப்பட்டுள்ளது.
## இதனையும் காண்க
* சுதர்சன் பாலம்
 
## மேற்கோள்கள்

பகுப்பு:குஜராத்தில் போக்குவரத்து
பகுப்பு:தேவபூமி துவாரகை மாவட்டம்
பகுப்பு:தொங்கு பாலங்கள்
செம்பக்கொல்லி

**செம்பக்கொல்லி** (*Chembakolli*) என்பது இந்தியாவின் தெற்கே, தமிழ்நாட்டின் நீலகிரி மாவட்டத்தில் அமைந்துள்ள ஒரு கிராமம் ஆகும். செம்பக்கொல்லி கிராமத்தின் மிக அருகில் உள்ள நகரம் கூடலூர் ஆகும், மேலும் அதன் மிக அருகில் உள்ள நகரம் நீலகிரி மாவட்டத்தின் தெற்கே மைசூர் மற்றும் கோயம்புத்தூர் ஆகும்.

## நில உரிமைகள்
1940 ஆம் ஆண்டு முதுமலை வனப்பகுதி நிறுவப்பட்டது  அப்போது ஆதிவாசி பழங்குடியினர் தங்கள் வன நிலத்தை விட்டு வெளியேற வேண்டிய கட்டாயம் ஏற்பட்டது.  1988 ம் ஆண்டு, டிசம்பர் மாதம், 5 தேதி அன்று, தங்கள் நிலத்தை திருப்பித் தரக் கோரி, கூடலூர் நகரம் வழியாக 10,000 பேர் பேரணியாகச் சென்றனர்.

ஆதிவாசிகள் இப்போது செம்பக்கொல்லி உட்பட 200 கிராமங்களில் வசித்து வருகின்றனர், மேலும் வித்யோதயா பள்ளி என்ற சொந்தப் பள்ளியையும், 1990 முதல் கூடலூரில் அவர்களுக்குச் சொந்த மருத்துவமனையையும் இவர்களுக்காக செயல்பட்டு வருகிரது. அவர்களுக்குச் சொந்தமாக தேயிலைத் தோட்டமும்  இங்கு உள்ளது.

## விவசாயம்
செம்பக்கொல்லியில் பெரும்பாலான மக்கள் விவசாயத்தில் ஈடுபட்டுள்ளனர். இவர்கள் செய்யும் விவசாய பயிர்களில் அரிசி, வெங்காயம், தக்காளி, மிளகு மற்றும் ஆரஞ்சு ஆகியவை அடங்கும். இந்தப் பயிர்கள் பொதுவாக கிராமத்தில் விற்பனை செய்யாமல் நுகர்வுக்காகவே வளர்க்கப்படுகின்றன. செம்பக்கொல்லியைச் சுற்றி தேயிலை முக்கிய வணிகப் பயிராக பயிரிடப்பட்டு வருகிறது.

## போக்குவரத்து
நீலகிரி மலைத்தொடர் சாலைகளில் ஒன்று ஊட்டியிலிருந்து மைசூருக்கு கூடலூர் வழியாக செல்கிறது. கூடலூர் நகரில் ஒரு பேருந்து நிலையம் உள்ளது, இது தமிழ்நாடு போக்குவரத்துக் கழகத்தால் (கோயம்புத்தூர் பிரிவில்) இயக்கப்படுகிறது. கூடலூரில் இருந்து ஊட்டி, கோயம்புத்தூர், மைசூர் மற்றும் பிற இடங்களுக்கு பேருந்துகள் இயக்கப்படுகின்றன. சென்னை மற்றும் கோயம்புத்தூருக்கு ஒரு விரைவுப் பேருந்தும் உள்ளது.[3]

இவ்வூரில் 40 ஆண்டுகளுக்கு பிறகு சாலை சீரமைக்கப்பட்டு கான்கீரிட் சாலை அமைக்கப்பட்டது.

அருகிலுள்ள ரயில் நிலையம் மைசூரில் உள்ளது, இது பெங்களூரு, சென்னை, மும்பை, ஜெய்ப்பூர் மற்றும் பிற இடங்களுக்கு ரயில் சேவைகளைக் கொண்டுள்ளது. ஊட்டியில் நீலகிரி மலை ரயில் சேவைக்கு ஒரு ரயில் நிலையம் உள்ளது. அருகிலுள்ள விமான நிலையம் கோயம்புத்தூர் சர்வதேச விமான நிலையமாகும். மேலும் அவர்கள் கார்களையும் அதிகம் பயன்படுத்தி வருகின்றனர்.

## கல்வி
கூடலூரில் உள்ள மக்கள் தங்கள் அருகிலுள்ள பள்ளிக்கு குழந்தைகள் நடந்து சென்று படித்து வருகின்றனர். இந்தப் பள்ளி சமீபத்தில் மீண்டும் கட்டப்பட்டு, நூலகம், கணினிகள் மற்றும் ஒரு பெரிய மண்டபம் ஆகியவற்றைக் கொண்டுள்ளது. இந்தப் பள்ளி ஆசிரியர் பயிற்சியில் ஈடுபட்டுள்ளது. பள்ளிப் பயணங்கள் போன்றவைகள் மாணவர்களுக்கு ஏற்பாடு அவ்வபோது செயயப்படுகின்றது, மேலும் பள்ளியில் ஒரு சிறிய பேருந்தும் உள்ளது. அவர்கள் சில சமயங்களில் ஜீப்பைப் பயன்படுத்தி பள்ளிக்குச் செல்கிறார்கள்.

இந்தியாவில் ஒரு கிராமம் என்ற பிரிவில் வழக்கு ஆய்வுக்கான இடமாக,  இங்கிலாந்து கல்வித் துறையால்  தேர்ந்தெடுக்கப்பட்டபோது, ​​ இங்கிலாந்தில் குறிப்பிடத்தக்க இடமாக இந்தக் கிராமம் மாறியது. மேலும் இருப்பிட ஆய்வுக்கு தேவையான பொருட்களை உற்பத்தி செய்கிறது.

## மேற்கோள்கள்

## வெளி இணைப்புகள்
* Location of Chembakolli on OpenStreetMap

பகுப்பு:நீலகிரி மாவட்டத்திலுள்ள ஊர்களும் நகரங்களும்